Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от заседание на Комисия ”Професионална квалификация и 
информационни технологии”,
проведено на 31.07.2023 г.

Днес, 31.07.2023 г. /понеделник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА
СВЕТЛАНА БОШНАКОВА - отсъства
СЕВДАЛИН МАВРОВ  

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“, Георги Бошнаков – главен експерт в отдел „ИО“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от министъра на правосъдието относно започване на междуинституционален дебат с цел продължаване на усилията за въвеждане на реално и пълноценно електронно правосъдие.

Комисия „Професионална квалификация и
информационни технологии”
Р Е Ш И :

1.1.	Изразява принципна подкрепа за започване на междуинституционален дебат по въпроса за изменение на НПК и АПК с цел продължаване на усилията за въвеждане на реално и пълноценно електронно правосъдие.
1.2.	Изпраща решението по т.1.1 на министъра на правосъдието.

2. ОТНОСНО: Писмо от административния ръководител – председател на Върховен административен съд относно Централизираната система за случайно разпределение на делата. 
Висшият съдебен съвет има сключен договор за извънгаранционно поддържане на Централизираната система за случайно разпределение на делата с „Информационно обслужване“ АД. С оглед задълженията на изпълнителя по договора,

Комисия „Професионална квалификация и
информационни технологии”
Р Е Ш И :

2.1. Изпраща писмото от административния ръководител – председател на Върховен административен съд относно Централизираната система за случайно разпределение на делата на „Информационно обслужване“ АД, за изготвяне на становище и предложение за решение във връзка с констатираните затруднения.  

           3. ОТНОСНО: Искане от административния ръководител – председател на Окръжен съд - Враца за отпускане на втора щатна бройка за системен администратор.

Комисия „Професионална квалификация и
информационни технологии”
Р Е Ш И :

3.1. Не възразява да бъде отпусната втора щатна бройка за „системен администратор" в Окръжен съд - Враца.

3.2. Изпраща решението по т. 3.1, ведно с доклад на Комисия „Съдебна администрация“ към Съдийската колегия на Висшия съдебен съвет, по компетентност.

4. ОТНОСНО: Искане от административния ръководител – председател на Районен съд - Силистра за отпускане на средства за 3 бр. информационни табла, 2 бр. МФУ и 2 бр. скенери.

Комисия „Професионална квалификация и
информационни технологии”
Р Е Ш И :

4.1. Искането от административния ръководител – председател на Районен съд - Силистра за отпускане на средства за 3 бр. информационни табла, 2 бр. МФУ и 2 бр. скенери на обща стойност 6954 лв. с ДДС е целесъобразно, но не е неотложно.

4.2. Изпраща решението по т. 4.1., ведно с мотивиран доклад на Комисия „Бюджет и финанси" към Пленума на ВСС, по компетентност.

5. ОТНОСНО: Искане от административния ръководител – председател на Районен съд – Горна Оряховица за отпускане на средства за закупуване и полагане на оптичен кабел.

Комисия „Професионална квалификация и
информационни технологии”
Р Е Ш И :

5.1. Искането от административния ръководител – председател на Районен съд – Горна Оряховица за отпускане на средства за закупуване и полагане на оптичен кабел на обща стойност 477,80 лв. с ДДС е целесъобразно.

5.2. Изпраща решението по т. 5.1., ведно с мотивиран доклад на Комисия „Бюджет и финанси" към Пленума на ВСС, по компетентност.

6. ОТНОСНО: Отговор от “Информационно обслужване“ АД относно сигнал - предложение от съдия Милен Василев във връзка с проблеми с новата версия на Единния портал за електронно правосъдие и невъзможност за електронно връчване чрез ЕПЕП и ЕИСС.

Комисия „Професионална квалификация и
информационни технологии”
Р Е Ш И :

6.1. Приема за сведение отговора от “Информационно обслужване“ АД относно сигнал - предложение от съдия Милен Василев във връзка с проблеми с новата версия на Единния портал за електронно правосъдие и невъзможност за електронно връчване чрез ЕПЕП и ЕИСС.

7. ОТНОСНО:  Писмо от зам-председател на Софийски градски съд относно брой непреключили дела в САС.

Комисия „Професионална квалификация и
информационни технологии”
Р Е Ш И :

7.1. Приема за сведение писмото от зам-председател на Софийски градски съд относно брой непреключили дела в САС.

8. ОТНОСНО: Писмо от заместник на главния прокурор относно провеждане на работна среща за ЕПЕП.

Комисия „Професионална квалификация и
информационни технологии”
Р Е Ш И :

8.1. Приема за сведение писмото от заместник на главния прокурор относно провеждане на работна среща за ЕПЕП.

9. ОТНОСНО:  Искане от административния ръководител – председател на Районен съд - Пловдив за разрешение за извършване на разход за закупуване на 2 бр. климатични системи за сървърно помещение. 

Комисия „Професионална квалификация и
информационни технологии”
Р Е Ш И :

9.1. Искането от административния ръководител – председател на Районен съд - Пловдив за разрешение за извършване на разход за закупуване на 2 бр. климатични системи за сървърно помещение на обща стойност 4600 лв. с ДДС е целесъобразно.

9.2. Изпраща решението по т. 9.1., ведно с мотивиран доклад на Комисия „Бюджет и финанси" към Пленума на ВСС, по компетентност.

10. ОТНОСНО: Писмо от заместник-министър на правосъдието относно определяне на представители за участие в междуведомствена работна група за изменение и допълнение на Наредба № 8 от 26.02.2008 г. за функциите и организацията на дейността на бюрата за съдимост.
Във Висшия съдебен съвет е получено писмо от г-н Георги Николов - заместник-министър на правосъдието, в което се отправя молба за съдействие при определяне на представители за участие в междуведомствена работна група.
Посочено е, че желаната компетентност е свързана с дейността на бюрата за съдимост и по-конкретно, участие, ръководство и контрол в процесите по създаване, съхраняване, актуализиране и обмен на данни за съдимост, като от министерството отбелязват, че при възможност представителите следва да са от големи районни съдилища с разнообразна практика, както и такива, които да познават в детайли европейското законодателство, и да участват в процедурата по признаване и изпълнение на присъда на чуждестранен съд.
Отправена е и молба в работната група да бъде включен и съдия Михаил Алексов - председател на Районен съд - Перник, с оглед участието му в проект „Реализиране на Централизирана автоматизирана информационна система „Съдебен статус“ като координатор от страна на органите на съдебната власт.
Въз основа на горното,

Комисия „Професионална квалификация и
информационни технологии”
Р Е Ш И :

10.1. ОПРЕДЕЛЯ съдия Михаил Алексов - председател на Районен съд – Перник за участие в междуведомствена работна група за изменение и допълнение на Наредба № 8 от 26.02.2008 г. за функциите и организацията на дейността на бюрата за съдимост.

10.2. ИЗПРАЩА писмото от заместник-министъра на правосъдието на административните ръководители на апелативните съдилища.

10.3. Съдилищата по т.10.2 следва да изпратят данните за определените от тях лица на Министерство на правосъдието.

10.4. За решенията по т.10.1 и т.10.2 и т.10.3 да се уведоми г-н Георги Николов - заместник-министър на правосъдието.

10.5. Изпраща решението по т. 10 на Комисията по правни въпроси към
Пленума на ВСС, за сведение.

11. ОТНОСНО: Писмо от адвокат Юлиан Дацев относно Решение № 1762/28.06.2023 г. по административно дело № 10809/22 г. на ВАС на РБ, VI отд., касаещо възможността за извършване на процесуални действия в електронна форма.

Комисия „Професионална квалификация и
информационни технологии”
Р Е Ш И :

11.1. Приема за сведение писмо от адвокат Юлиан Дацев относно Решение № 1762/28.06.2023 г. по административно дело № 10809/22 г. на ВАС на РБ, VI отд., касаещо възможността за извършване на процесуални действия в електронна форма.

12. ОТНОСНО: Жалба от адвокат Мариан Иванов относно постановление /26.05.2023 г. с рег. № PRB2023193152830 на прокурор А.Рачева при Апелативна прокуратура – София – по пр. № 1053/2023 г.

Комисия „Професионална квалификация и
информационни технологии”
Р Е Ш И :

12.1. Приема за сведение жалба от адвокат Мариан Иванов относно постановление /26.05.2023 г. с рег. № PRB2023193152830 на прокурор А.Рачева при Апелативна прокуратура – София – по пр. № 1053/2023 г.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/
ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
			СЕВДАЛИН МАВРОВ: /п/